Diari Oficial de la Generalitat Valenciana


Sumari del DOGV 9855, del 23-05-2024 (2024/4624)

RESOLUCIÓ de 8 de maig de 2024, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les ajudes per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4624


Data del document
:   08-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 8 de maig de 2024, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les ajudes per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana. [2024/4624]  
Mitjançant l'Orde 14/2016, de 5 de juliol, de la Vicepresidència i Conselleria d'Igualtat i Polítiques Inclusives, s'establixen les bases reguladores de les ajudes que regiran el procediment de concessió d'ajudes econòmiques destinades a entitats sense ànim de lucre per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana. (DOGV núm. 7830, 18.07.2016).  
Vista la proposta, de 17 d'abril de 2024, de la directora general d'Igualtat i de l'Institut de les Dones, de resolució de convocatòria de les ajudes econòmiques dirigides a entitats locals per al desenvolupament de programes que fomenten la igualtat entre dones i hòmens i/o la inserció laboral de les dones per a l'exercici 2024.  
En virtut del que s'ha exposat, de conformitat amb les competències conferides pel Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Habitatge, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:   
  
  
Primer. Objecte  
Convocar les ajudes per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana, regulades per l'Orde 14/2016, de 5 de juliol, de la Vicepresidència i Conselleria d'Igualtat i Polítiques Inclusives, per a l'exercici 2024.  
  
Segon. Programes objecte de subvenció  
1. Programes de promoció i foment de la igualtat entre dones i hòmens, que consistiran en la realització d'actuacions per a visibilitzar la dona en aquells àmbits de la societat ocupats tradicionalment per hòmens.  
2. Programes per a fomentar l'associacionisme de dones, amb la finalitat de potenciar i enfortir el teixit associatiu de dones com a via per a promoure la participació i la presència de les dones en condicions igualitàries en tots els àmbits de la societat.  
3. Els programes de promoció i foment de la igualtat entre dones i hòmens han d'expressar amb claredat l'àmbit de la societat sobre el qual volen incidir i justificar la necessitat de visibilitzar la dona per considerar-los àmbits ocupats tradicionalment per hòmens.  
  
4. En els programes de foment de l'associacionisme serà necessari especificar com l'execució del programa servix per a promoure la participació i la presència de les dones en condicions igualitàries.  
5. Els programes podran tindre com a finalitat millorar la situació psicosocial, la formació integral o la integració social i laboral de les dones amb l'objectiu de visibilitzar-les o de promoure la seua participació en condicions igualitàries.  
6. Queden exclosos d'esta convocatòria els programes consistents en la realització de jornades o tallers amb finalitat lúdica o d'oci.  
  
  
Tercer. Requisits de les entitats beneficiàries  
1. Podran ser beneficiàries d'estes ajudes les entitats sense ànim de lucre que tinguen entre les seues finalitats la promoció i el foment de la igualtat d'oportunitats entre dones i hòmens.  
2. En el cas de programes de «foment de l'associacionisme femení», podrà ser beneficiària, a més, qualsevol associació de dones que acredite que, com a mínim, el 90 % de les persones associades són dones.  
3. En el moment de finalitzar el termini de presentació de sol·licituds hauran d'estar legalment constituïdes i inscrites en el registre corresponent.  
4. Cada entitat podrà presentar una única sol·licitud per programa.  
  
Quart. Finançament   
La Llei 8/2023, de 27 de desembre, de pressupostos de la Generalitat per a l'exercici 2024, preveu la línia S1176, «Foment del moviment associatiu de dones i per a la promoció de la igualtat» en l'aplicació pressupostària G01160201GE00000.323A00.4, destinada a la finalitat esmentada i dotada amb un import d'1.000.000 euros.  
El total de les subvencions atorgades per a estos projectes no podran superar la quantia màxima d'1.000.000 d'euros.  
  
Quint. Termini i lloc de presentació de les sol·licituds  
1. El termini de presentació de les sol·licituds serà de vint dies hàbils, a comptar de l'endemà de la publicació de la present resolució en el Diari Oficial de la Generalitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.  
  
2. De conformitat amb el que establix l'article 14.2 de la Llei 39/2015, d'1 d'octubre, del procediment administratiu comú de les administracions públiques, la sol·licitud i la documentació que les acompanya es presentaran exclusivament per via electrònica, mitjançant la firma electrònica de l'entitat sol·licitant o de la persona que la represente. A l'efecte de participar en la present convocatòria, es considera que la mateixa subscripció de la sol·licitud de presentació telemàtica per les entitats sol·licitants o per les persones que les representen implica la capacitat d'obrar necessària per a: sol·licitar l'ajuda, permetre l'accés a la plataforma autonòmica d'interoperabilitat, designar el compte bancari on es transferirà, si és el cas, la subvenció i assumir les declaracions responsables de no concurrència de causa legal per a obtindre la condició de persona beneficiària (art. 13 de la Llei 38/2003, general de subvencions).  
3. La sol·licitud, de presentació telemàtica, i la documentació annexa estaran accessibles en la seu electrònica de la Generalitat, https://sede.gva.es (Procediments administratius), i en el següent enllaç de la guia PROP https://www.gva.es/va/inicio/procedimientos'id\_proc=94266&version=amp   
  
Sext. Sol·licitud i documentació que cal aportar  
1. La sol·licitud d'ajuda es formularà segons el model de sol·licitud de subvenció general, que estarà accessible en la seu electrònica de la Generalitat, i ha d'anar acompanyada de la documentació següent:  
a) Programa sol·licitat per a l'exercici 2024, segons el model que figura com a annex I en la seu electrònica del tràmit.  
b) Memòria de l'entitat sol·licitant, segons el model que figura com annex II en la seu electrònica del tràmit.  
c) Fitxa descriptiva del programa (dades essencials) per al qual se sol·licita la subvenció, segons el model que figura com a annex III en la seu electrònica del tràmit, en què haurà de constar:  
1r. Objectius generals i específics del programa.  
2n. Àmbit territorial del programa i població a la qual es dirigix.  
3r. Metodologia que s'utilitzarà en el desenvolupament del programa.  
4t. Mitjans tècnics i personals necessaris per a la realització del programa.  
5t. Resultats esperats del programa.  
6t. Indicadors per a avaluar l'impacte de gènere del programa.  
7m. Pressupost de gastos derivats de l'execució del programa, desglossat per conceptes i les fonts de finançament de què disposa.  
d) Còpia compulsada dels estatuts de l'entitat sol·licitant degudament aprovats i registrats.  
e) Document que acredite, en funció dels estatuts, la persona que té la capacitat de representar l'entitat i d'actuar en el seu nom, incloent-hi la capacitat de realitzar les operacions bancàries necessàries per a percebre les ajudes que es reben, si és el cas, per compte de l'entitat.  
  
f) Número de compte bancari la titularitat del qual es corresponga amb l'entitat sol·licitant, que haurà d'indicar-se en la sol·licitud de subvenció general. En el cas que el compte bancari designat siga nou (no estiga donat d'alta prèviament en la Generalitat), s'haurà de donar d'alta a través de PROPER en l'enllaç següent: https://www.gva.es/va/inicio/procedimientos'id\_proc=22475  
g) Autorització o no oposició a l'òrgan convocant, que s'ha de fer constar en la sol·licitud general de subvenció, perquè este directament i per mitjans telemàtics:  
Comprove les dades fiscals identificatives de l'entitat sol·licitant, que estan en l'Agència Estatal d'Administració Tributària, i les dades d'identitat de la persona representant legal, mitjançant el sistema de verificació de dades d'identitat, segons establix el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això, si de les comprovacions efectuades resultara alguna discordança amb les dades facilitades en la sol·licitud, la persona que instruïsca el procediment quedarà facultada per a realitzar les actuacions procedents per a aclarir-la.  
Obtinga l'acreditació del fet que l'entitat sol·licitant està al corrent en el compliment de les seues obligacions tributàries amb l'Agència Estatal d'Administració Tributària i amb la Hisenda de la Generalitat, i de les seues obligacions amb la Seguretat Social, previstes en l'article 13 de la Llei 38/2003, de 17 de novembre, general de subvencions, i en els articles 18, 19 i 22 del Reial decret 887/2006, de 21 de juliol, pel qual s'aprova el reglament d'esta llei.  
 Si l'entitat sol·licitant no ho autoritza o s'hi oposa, segons el que establix la sol·licitud general de subvenció, haurà d'aportar: còpia compulsada o autenticada del NIF de l'entitat sol·licitant; còpia compulsada o autenticada del document nacional d'identitat; passaport o targeta d'identificació d'estranger de la persona representant legal, segons siga procedent, i els certificats que acrediten el compliment de les esmentades obligacions o, si no està obligat a presentar les declaracions o documents a què estes es referixen, acreditarà que les complix amb una declaració responsable.  
h) Declaració responsable del fet que l'entitat no incorre en cap de les circumstàncies que preveu l'article 13 de la Llei 38/2003, de 17 de novembre, general de subvencions, que impedixen obtindre la condició de beneficiària de subvencions públiques, i del fet que es troba al corrent del compliment de les obligacions de reintegrament de subvencions que, si és el cas, se li hagen exigit, inclosa en l'annex II.  
i) Declaració responsable de la persona que represente legalment l'entitat del fet que el 90 % de les persones associades són dones, quan haja d'acreditar-se este requisit.  
j) Declaració responsable de la persona que represente legalment l'entitat en què conste la llista de persones que integren l'òrgan de govern de l'entitat i el càrrec que ocupen.  
k) Altra documentació addicional que la persona sol·licitant considere necessària per a l'oportuna valoració de la seua sol·licitud d'acord amb els criteris de valoració establits.  
  
Sèptim. Termini de resolució i notificació  
1. El termini màxim per a resoldre i notificar la resolució serà de sis mesos a comptar de l'endemà de la publicació de la present convocatòria en el Diari Oficial de la Generalitat Valenciana.  
2. Transcorregut el termini assenyalat sense que s'haja notificat cap resolució expressa, les persones interessades podran entendre desestimades les seues sol·licituds per silenci administratiu, als efectes que preveu l'article 25.1a de la Llei 39/2015, d'1 d'octubre, de procediment administratiu comú de les administracions públiques; tot això, sense perjuí que subsistisca l'obligació legal de l'Administració de resoldre expressament sobre la petició formulada.  
3. Correspon a la directora general d'Igualtat i de l'Institut de les Dones la competència per a resoldre per delegació de la vicepresidenta segona i consellera de Servicis Socials, Igualtat i Habitatge, després de fets l'informe i la proposta de la comissió d'avaluació.  
  
Octau. Mitjans de notificació  
1. De conformitat amb el que establix l'article 45.1 de la Llei 39/2015, d'1 d'octubre, de procediment administratiu comú de les administracions públiques, l'òrgan instructor publicarà els requeriments d'esmena en el lloc web de la Vicepresidència Segona i Conselleria de Servicis Socials, Igualtat i Habitatge (àrea de la Direcció General d'Igualtat i de l'Institut de les Dones): https://institutdelesdones.gva.es/va/promocio-de-la-igualtat  
2. La resolució del procediment es publicarà en el Diari Oficial de la Generalitat Valenciana i en la pàgina web de la Vicepresidència Segona i Conselleria de Servicis Socials, Igualtat i Habitatge (àrea de la Direcció General d'Igualtat i de l'Institut de les Dones), de conformitat amb l'article 45.1 de la Llei 39/2015, d'1 d'octubre, de procediment administratiu comú de les administracions públiques.  
  
Nové. Recursos  
Les resolucions que es dicten d'acord amb el que establix l'article anterior posaran fi a la via administrativa i contra estes es podrà interposar un recurs potestatiu de reposició davant del mateix òrgan que l'haja dictada, en el termini d'un mes a comptar de l'endemà de notificar-se, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de notificar-les, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, respectivament; tot això, sense perjuí que els interessats puguen exercitar, si és el cas, qualsevol altre que estimen procedent.  
  
  
Dècim. Criteris de valoració de les sol·licituds  
1. La valoració de la totalitat de les sol·licituds presentades i admeses que complisquen els requisits establits es farà sobre 100 punts, d'acord amb els criteris que establixen els apartats 2 i 3 d'este article.  
  
2. Criteris de valoració respecte a l'entitat sol·licitant: màxim 35 punts.  
a) Antiguitat: es valorarà que l'entitat s'haja constituït almenys amb un any d'anterioritat a la data de publicació de la corresponent convocatòria fins amb 5 punts.  
- 1 any d'antiguitat: 1 punt  
- 2 anys d'antiguitat: 2 punts  
- 3 anys d'antiguitat: 3 punts  
- 4 anys d'antiguitat: 4 punts  
- 5 anys o més d'antiguitat: 5 punts  
b) Especialització: es valorarà que l'entitat haja realitzat activitats relacionades amb l'àrea del programa presentat durant l'any anterior a la data de publicació de la corresponent convocatòria fins a 15 punts, de manera que s'atorgarà un punt per cada 5 hores de duració de l'activitat.  
  
c) Presència equilibrada en els òrgans de govern: es valorarà la participació de dones en els òrgans de govern de l'entitat fins a 5 punts:  
  
- 50 % o més dones: 5 punts  
- 45 % de dones: 3 punts  
- 40 % de dones: 2 punts  
- menys del 40%: 0 punts  
d) Es valorarà que l'entitat tinga contractada alguna dona procedent dels col·lectius següents: víctimes de violència sobre la dona, amb discapacitat igual o superior al 33 % o en risc d'exclusió social amb 5 punts.  
El contracte haurà de tindre una duració mínima de 6 mesos i estar vigent durant el termini de presentació de sol·licituds i amb una jornada mínima de 20 hores setmanals.  
e) Es valorarà que l'entitat dispose d'un certificat o distintiu empresarial en matèria d'igualtat, o com a entitat col·laboradora en igualtat d'oportunitats entre dones i hòmens, o qualsevol altre d'anàleg de caràcter oficial amb 5 punts.  
3. Criteris de valoració respecte al projecte o activitat a realitzar: màxim de 65 punts.  
a) Qualitat: es valorarà l'adequació dels objectius i les activitats, fins a 40 punts.  
- Objectius generals adequats als programes definits en el resolc segon de la present convocatòria: fins a 10 punts.  
- Adequació dels recursos de l'entitat sol·licitant a les activitats previstes: fins a 10 punts.  
- Concreció dels resultats previstos amb el desenvolupament del programa: fins a 10 punts.  
- Establiment d'indicadors per a l'avaluació de l'impacte de gènere del programa: fins a 10 punts.  
b) Recursos humans: es valorarà la idoneïtat del personal assignat a l'execució del projecte: fins a 5 punts.  
c) Originalitat del projecte: es valoraran els projectes nous i innovadors: fins a 10 punts.  
d) Viabilitat del projecte: fins a 10 punts.  
- Proporcionalitat entre el pressupost i l'objecte del projecte, fins a 5 punts.  
- Cofinançament del projecte: fins a 5 punts, amb 1 punt per cada 5 % de pressupost cofinançat.  
4. Només podran obtindre ajuda les sol·licituds que obtinguen un mínim de 55 punts.  
5. La dotació pressupostària de la convocatòria es distribuirà entre les entitats sol·licitants atenent la puntuació obtinguda d'acord amb els criteris anteriors, sempre que reunisquen els requisits establits i que arriben a la puntuació mínima establida en l'apartat anterior.  
  
6. L'import màxim que es pot sol·licitar és de 15.000,00 euros, i la quantitat sol·licitada s'ha d'arredonir a la unitat d'euro, és a dir, sense decimals.  
  
Onzé. Obligacions de transparència de les entitats beneficiàries  
  
Les entitats beneficiàries hauran de complir les obligacions de transparència i subministrament d'informació que els corresponguen en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana.  
  
Dotzé. Règim de lliurament de pagament  
1. El cent per cent de l'import de les ajudes econòmiques a les entitats beneficiàries per al desenvolupament de programes que fomenten la igualtat entre dones i hòmens i/o l'associacionisme de dones a la Comunitat Valenciana s'entregarà immediatament, una vegada concedides, d'acord amb el que preveu l'article 44.1.c 2n de la Llei 8/2023, de 27 de desembre, de pressupostos de la Generalitat per a l'exercici 2024.  
2. En qualsevol cas, les persones que resulten beneficiàries de la subvenció hauran de justificar el gasto objecte de la subvenció atorgada, moment a partir del qual es procedirà a liquidar-la, de la qual podrà derivar-se una regularització, que implicarà l'exigència de reintegrament dels imports percebuts indegudament, en cas que la justificació fora insuficient.  
  
Tretzé. Forma i termini de justificació de les subvencions  
1. El compte justificatiu del gasto total efectuat per l'entitat en el programa subvencionat haurà de contindre la informació següent:  
a) Una memòria final d'actuació justificativa del compliment de les condicions imposades en la concessió de la subvenció.  
b) Una memòria econòmica justificativa del cost de les actuacions realitzades per a desenvolupar el programa firmada per la persona que tinga la representació de l'entitat, segons el model que figura com a annex IV, que contindrà:  
1r. Una relació classificada dels gastos del programa, amb la identificació de la persona creditora i del document, l'import, la data d'emissió i, si és el cas, la data de pagament. En cas que, en la realització de l'actuació haja participat personal que pertanga a la plantilla ordinària de l'entitat, s'haurà d'especificar el percentatge de dedicació de la seua jornada laboral a esta. La imputació dels costos salarials d'este personal no podrà superar el percentatge indicat.  
2n. Les factures o els documents de valor probatori equivalent en el tràfic jurídic mercantil o amb eficàcia administrativa incorporats en la llista a què es fa referència en el paràgraf anterior i, si és el cas, la documentació acreditativa del pagament.  
2. El compte justificatiu del gasto total haurà de presentar-se abans del 15 de novembre de 2024, segons el que establixen les bases reguladores. Transcorregut el termini assenyalat per a presentar la documentació sense que s'haja fet, es deixarà sense efecte el dret a l'ajuda concedida, amb una resolució prèvia notificada degudament a l'entitat basada en este incompliment.  
  
Catorzé. Pla de control  
D'acord amb l'article 14 de l'Orde 14/2016, de 5 de juliol, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores d'estes ajudes (DOGV núm. 7830, de 18.07.2016), es durà a terme un pla de control de la realització de l'activitat subvencionada mitjançant la comprovació i el control de la documentació de caràcter econòmic justificativa de l'import concedit i de la memòria tècnica final relativa a l'actuació subvencionada, que, a este efecte i segons establixen les presents bases, les entitats beneficiàries han d'aportar de manera preceptiva per al pagament de l'ajuda, d'acord amb el que establix l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu, a posteriori i es farà de manera aleatòria un mostreig sobre la totalitat de les ajudes concedides amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda, que es correspondrà amb el 30% de la totalitat de les entregues realitzades.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l'acte, en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució en el Diari Oficial de la Generalitat Valenciana.  
  
Valencia, 8 de maig de 2024.- La vicepresidenta segona del Consell i consellera de Servicis Socials, Igualtat i Habitatge: Susana Camarero Benítez.